CELEX: 32018R0603
Language: sl
Date: 2018-04-12 00:00:00
Title: Izvedbena uredba Komisije (EU) 2018/603 z dne 12. aprila 2018 o uvrstitvi določenega blaga v kombinirano nomenklaturo

20.4.2018   
               
               
                  SL
               
               
                  Uradni list Evropske unije
               
               
                  L 101/18
               
            IZVEDBENA UREDBA KOMISIJE (EU) 2018/603
      z dne 12. aprila 2018
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi, predvideni s to uredbo, so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 12. aprila 2018
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Razlogi
                  
               
                     (1)
                  
                  
                     (2)
                  
                  
                     (3)
                  
               
                     Napihljiva blazina iz plastike (tako imenovana „blazina za invalidski voziček“), ki meri približno 40 × 40 cm in je sestavljena iz dveh pravokotnih medsebojno povezanih komor napolnjenih z zrakom. V vsaki komori je vrečka iz plastike, ki je napolnjena z zrakom in prekrita s tanko plastjo silikona.
                     Oblika blazine se prilagodi glede na stopnjo napihnjenosti komor, kar povzroči, da se položaj vrečk iz plastike v komorah spremeni, ko uporabnik sede na blazino.
                     Blazina ima protizdrsno prevleko iz blaga, ki se lahko odstrani, na spodnji strani pa ima dva sprimna trakova.
                     Izdelek je namenjen preprečevanju nastajanja preležanin. Zagotavlja razbremenilni učinek na sedne kosti in izboljšuje udobje uporabnika.
                     Glej sliki (*1).
                  
                  
                     3926 90 97 
                  
                  
                     Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 3926 , 3926 90  in 3926 90 97 .
                     Uvrstitev izdelka pod tarifno številko 9404  (polnjena posteljnina in podobna posteljna oprema) je izključena, saj so napihljive blazine iz te tarifne številke izključene v smislu opombe 1(a) k poglavju 94, posledično se napihljive blazine iz plastičnih mas uvrščajo pod tarifno številko 3926  (glej tudi pojasnjevalne opombe harmoniziranega sistema (HS) k tarifni številki 9404 , zadnji odstavek (b)).
                     Uvrstitev pod oznako KN 8714 20 00  kot deli in pribor za vozičke za invalidne osebe je prav tako izključena, saj izdelek ni prepoznaven kot primeren za uporabo izključno ali pretežno z vozički za invalidne osebe v smislu opombe 3 k oddelku XVII. Izdelek se glede na svoje objektivne značilnosti lahko uporablja na različnih sedežih in stolih ter sedežih invalidskih vozičkov. Izdelek na primer ni zasnovan za uporabo s posebnim sedežem, saj ne vključuje posebne opreme za pritrditev, ki bi določala njegovo uporabo z določenim sedežem. Protizdrsna prevleka in sprimna trakova se lahko pritrdijo na številne različne vrste sedežev. Izdelka zato nič ne opredeljuje kot zasnovanega za uporabo s posebno vrsto sedeža (glej tudi pojasnjevalne opombe harmoniziranega sistema k tarifni številki 8714 , prvi odstavek (i)).
                     Poleg tega je uvrstitev pod oznako KN 8714 20 00  kot deli in pribor za vozičke za invalidne osebe izključena, saj izdelek ni nujen za delovanje invalidskega vozička, invalidskega vozička tudi ne prilagodi za posebno delovanje ali razširja njegove možnosti uporabe in ne omogoča posebne uporabe v zvezi z glavno funkcijo, ki omogoča invalidni osebi gibanje (glej sodbo Sodišča z dne 16. junija 2011 v zadevi Unomedical, C-152/10, ECLI:EU:C:2011:402, točke 29, 30 in 36). Invalidski voziček deluje na enak način kot brez blazine. Z blazino postane uporaba invalidskega vozička le udobnejša in vzdržnejša.
                     Čeprav je izdelek sestavljen iz različnih sestavnih delov (blazina iz plastike in prevleka iz blaga), se izdelek uvrsti, kot bi bil sestavljen le iz blazine iz plastike, saj ta daje izdelku njegov bistveni značaj v smislu splošnega pravila 3(b). Sestavni del iz blaga je le prevleka, ki varuje in ohranja bistveni sestavni del na mestu. Izdelek se zato uvrsti glede na sestavni material, in sicer pod oznako KN 3926 90 97  kot „drugi izdelki iz plastičnih mas“.
                  
               
            
         
            
         
            (*1)  Sliki sta zgolj informativni.